钦定古今图书集成/明伦汇编/氏族典/第332卷 > 刘乔
## 钦定古今图书集成/明伦汇编/氏族典/第332卷 > 刘乔

按《晋书刘乔传》：“乔字仲彦，南阳人也。其先汉宗室。祖
廙，魏侍中。父阜，陈留相。乔少为秘书郎，授荥阳令。以
诛杨骏功，拜尚书右丞。豫诛贾谧，封安众男，累迁御
史中丞。免官，复为屯骑校尉。张昌之乱，出为豫州刺
史。惠帝西幸，乔与诸州郡举兵迎大驾。东海王越承
制转乔冀州，以范阳王虓领豫州刺史。乔以虓非天”
子命，发兵距之。河间王颙进乔镇东将军、假节，以其
长子祐为东郡太守，又遣刘弘等率兵援乔。弘与乔
笺，使修初好。东海王越将讨乔，弘又与越书，“宜释私
嫌，共存公义。”时河间王颙方距关东，倚乔为助，不纳
其言。越移檄天下，帅甲士将入关。乔惧，遣子祐距越
于萧县之灵壁。祐众溃，见杀，乔遂奔平氏。帝还洛阳，
大赦，复以乔为都督豫州诸军事、镇东将军、豫州刺